Document ID: 32005D0488

ΑΠΌΦΑΣΗ ΤΗΣ ΕΠΙΤΡΟΠΉΣ
της 6ης Ιουλίου 2005
με την οποία επιτρέπονται παρεκκλίσεις με σκοπό τη συμμόρφωση των στατιστικών συστημάτων των κρατών μελών με τον κανονισμό (ΕΚ) αριθ. 501/2004 του Ευρωπαϊκού Κοινοβουλίου και του Συμβουλίου σχετικά με τους τριμηνιαίους χρηματοοικονομικούς λογαριασμούς του Δημοσίου
[κοινοποιηθείσα υπό τον αριθμό Ε(2005) 1861]
(Τα κείμενα στην τσεχική, δανική, γερμανική, εσθονική, ελληνική, ισπανική, γαλλική, αγγλική, ιταλική, λεττονική, λιθουανική, πολωνική, σλοβενική και σλοβακική γλώσσα είναι τα μόνα αυθεντικά)
(2005/488/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 501/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με τους τριμηνιαίους χρηματοοικονομικούς λογαριασμούς του Δημοσίου (1), και ιδίως το άρθρο 6 παράγραφοι 3 και 4,
Τα αιτήματα που υπέβαλαν η Τσεχική Δημοκρατία, το Βασίλειο της Δανίας, η Ομοσπονδιακή Δημοκρατία της Γερμανίας, η Δημοκρατία της Εσθονίας, η Ελληνική Δημοκρατία, το Βασίλειο της Ισπανίας, η Γαλλική Δημοκρατία, η Ιρλανδία, η Ιταλική Δημοκρατία, η Δημοκρατία της Κύπρου, η Δημοκρατία της Λεττονίας, η Δημοκρατία της Λιθουανίας, το Μεγάλο Δουκάτο του Λουξεμβούργου, η Δημοκρατία της Μάλτας, η Δημοκρατία της Αυστρίας, η Δημοκρατία της Πολωνίας, η Δημοκρατία της Σλοβενίας και η Δημοκρατία της Σλοβακίας,
Εκτιμώντας τα ακόλουθα:
(1)
Ο σκοπός του κανονισμού (ΕΚ) αριθ. 501/2004 είναι να απαριθμήσει και να ορίσει τα κύρια χαρακτηριστικά των κατηγοριών του Ευρωπαϊκού Συστήματος Λογαριασμών (ΕΣΛ 95) όσον αφορά τις χρηματοοικονομικές συναλλαγές και τα χρηματοοικονομικά στοιχεία του ενεργητικού και του παθητικού του ευρύτερου δημόσιου τομέα, καθώς επίσης και όλων των υποτομέων του Δημοσίου. Τα κράτη μέλη οφείλουν να διαβιβάζουν στην Επιτροπή (Eurostat) τριμηνιαία στοιχεία βάσει σταδιακής προσέγγισης.
(2)
Ωστόσο, δυνάμει του άρθρου 6 παράγραφοι 3 και 4 του κανονισμού (ΕΚ) αριθ. 501/2004, η Επιτροπή μπορεί να χορηγήσει στα κράτη μέλη μια ή περισσότερες παρεκκλίσεις από το χρονοδιάγραμμα που καταρτίζεται στον εν λόγω κανονισμό για την υποβολή των τριμηνιαίων στοιχείων. Οι παρεκκλίσεις αυτές επιτρέπονται για διάφορους λόγους και υπόκεινται σε διαφορετικές προϋποθέσεις.
(3)
Σύμφωνα με τις διατάξεις του κανονισμού (ΕΚ) αριθ. 501/2004, οι αρχές ορισμένων κρατών μελών ζήτησαν με επιστολή τους να τους επιτραπούν παρεκκλίσεις ώστε να μπορέσουν να συμμορφώσουν τα εθνικά στατιστικά τους συστήματα με τις απαιτήσεις του κανονισμού.
(4)
Σύμφωνα με τις πληροφορίες που δόθηκαν στν Eurostat, τα αιτήματα των κρατών μελών για παρεκκλίσεις οφείλονται στην ανάγκη να υποβληθούν τα εθνικά στατιστικά συστήματα σε σημαντικές προσαρμογές ώστε να συμμορφώνονται πλήρως με τον κανονισμό (ΕΚ) αριθ. 501/2004. Συνεπώς, οι αιτούμενες παρεκκλίσεις πρέπει να επιτραπούν στο σύνολό τους,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Επιτρέπονται παρεκκλίσεις στα κράτη μέλη που απαριθμούνται στο παράρτημα, υπό τις προϋποθέσεις και εντός των ορίων που ορίζονται σε αυτό, ώστε να μπορέσουν να συμμορφώσουν τα εθνικά τους στατιστικά συστήματα με τον κανονισμό (ΕΚ) αριθ. 501/2004.
Άρθρο 2
Η παρούσα απόφαση απευθύνεται στην Τσεχική Δημοκρατία, το Βασίλειο της Δανίας, την Ομοσπονδιακή Δημοκρατία της Γερμανίας, τη Δημοκρατία της Εσθονίας, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιρλανδία, την Ιταλική Δημοκρατία, τη Δημοκρατία της Κύπρου, τη Δημοκρατία της Λεττονίας, τη Δημοκρατία της Λιθουανίας, το Μεγάλο Δουκάτο του Λουξεμβούργου, τη Δημοκρατία της Μάλτας, τη Δημοκρατία της Αυστρίας, τη Δημοκρατία της Πολωνίας, τη Δημοκρατία της Σλοβενίας και τη Δημοκρατία της Σλοβακίας.
Βρυξέλλες, 6 Ιουλίου 2005.

Labels: 4
19
10
12
18
15